Cypriniformes

Cipriniformes, teleosteoen infraklaseko ordena.

Ordena honetan, 5-6 familia, 320tik gora genero eta 3.250 espezie baino gehiago sartzen dira, besteak beste, karpak, ezkailuak eta mazkarrak.

Ordena honetako espezieen bereizgarri batzuk hauek dira: bizkar-hegal sinple bat dute, eta ez dute hortzik ahoan; hortzen ordez, faringe-hortz deritzen egitura batzuk dituzte eztarrian.

Ur gezetan bizi dira nagusiki, baina bada itsasoan bizi den espezie bat bederen —Tribolodon brandtii—. Asiaren hego-ekialdean dago ordena honetako dibertsitate handiena, baina ez dago bat ere ez Australian ez eta Hego Amerikan ere.

Cyprinidae familia —karpak eta ezkailuak— da nagusi ordena honetan; izan ere, ordena honetako dibertsitatearen bi heren osatzen dute. Balitoridae eta Gyrinocheilidae familiako espezieak Asiaren lurralde tropikal eta subtropikaletako ur gezetan bizi dira, eta algak eta ornogabe txikiak jaten dituzte. Catostomidae bentosadun familiako espezieak Ipar Amerikan eta Asiaren ekialdean bizi dira, eta karpen antza dute bai itxurari bai ekologiari dagokienez. Cobitidae familiakoak, berriz, ohikoak dira Eurasian eta Afrikaren iparraldeko zenbait lekutan.

Ordena garrantzitsua da gizakiarentzat, bi arrazoi nagusi hauengatik: batetik, elikagai inportantea da herrialde batzuetan, Europan eta Asian, batez ere; bestetik, akuario-arrain zabaldua da, eta espezie batzuk dituzten kolore biziengatik hazten dituzte.

Sailkapenari buruzko xehetasunak:

 Cobitoidea azpiordena:
 Balitoridae
 Balitorinae azpifamilia
 Nemacheilinae azpifamilia
 Catostomidae - arrain bentosadunak
 Catostominae azpifamilia
 Cycleptinae azpifamilia
 Ictiobinae azpifamilia
 Cobitidae - mazkarrak
 Botiinae azpifamilia
 Cobitinae azpifamilia
 Gyrinocheilidae - arrain alga-jaleak

 Cyprinoidea azpiordena:
 Cyprinidae - karpak, zamo txikiak eta barboak
 Psilorhynchidae

Banaketa

Erreferentziak

Kanpo estekak 

  Iberiar penintsulako Cypriniformes ordenako espezieak
  Cypriniformes Tree of Life proiektua

 
Afrikako arrainak